Adad-nirari I
Adad-nirari I (1307. p. n. e. – 1275. p. n. e. ili 1295. p. n. e. - 1263. p. n. e.) bio je kralj Asirije. On je prvi asirski vladar čiji su detaljni ljetopisi preživjeli. Adad-nirari I je za svoje vladavine asirijsko kraljevstvo učinio vojničkom silom, a za njegove vladavine je Asirija počela igrati važnu ulogu u historiji Mezopotamije. Osvojio je sjevernu Mezopotamiju i pokorio carstvo Mitanni. Njegovi zapisi tvrde da je porazio kasitskog kralja Nazimaruttasha u bitki kod Kar-Ishtara. Također je porazio mitanskog kralja Shattuaru I i njegovog sina Wasahattu. Zbog ove pobjede je cijelu Mezopotamiju stavio pod svoju vladavinu. U ratovima protiv Hetita nije imao uspjeha, te je izgubio dijelove Mezopotamije. Na istoku je kraljevstvo uspješno branio od planinskih plemena. Bronzani mač Adad-nirarija I se danas može vidjeti u Muzeju Metropolitan.